cyanic-selkie/wikianc huggingface dataset:
Kongegambit
Kongegambit er en sjakkåpning som defineres av åpningstrekkene 1.e4 e5 2.f4. Åpningen var på 1800-tallet en av de mest spilte, men populariteten har sunket betraktelig. Da Magnus Carlsen brukte åpningen i en turnering i Bazna i Romania i juni 2010, ble det hevdet at det var 30 år siden den sist ble brukt i en større turnering. Kongegambiten ble imidlertid brukt av Alexej Fedorov i det russiske lagmesterskapet i 2000 og av Nigel Short i VM-kvalifiseringen i 1999.
Temaer
Ved å ofre f-bonden, prøver hvit å oppnå en overvekt i sentrum fordi svart hvis han tar bonden, fjerner sin e-bonde fra sentrum. Hvit satser da på å gjenvinne bonden med fordelaktig stilling. Svart kan satse på å holde på merbonden, og hvit må da vise at det er nok kompensasjon for det tapte materiell. For å beholde bonden må svart ofte svekke kongestillingen med ...g5. Svart kan også prøve å gi bonden tilbake på et gunstig tidspunkt.
Varianter
Som i Dronninggambit (avslått og mottatt dronninggambit) har svart to alternative svar:
Avslått kongegambit
Svart trenger ikke ta imot bonden. En vanlig måte å avslå tilbudet, er å spille 2...Lc5 som peker inn mot hvits noe svekkede kongestilling og vanskeliggjør rokade. En mer drastisk måte å avslå tilbudet er å tilby et motoffer med 2...d5!? med hurtig åpning av sentrum. Etter 3.exd5, er 3...e4 kjent som Falkbeers motgambit mens 3...c6 kalles Nimzowitsch motgambit.
Mottatt kongegambit (2... e5xf4)
Vanligere enn å avslå er det imidlertid å motta offeret med 2...exf4. Da er 3.Lc4 som tillater 3...Dh4+ 4.Kf1 med ødeleggelse av hvits rokademulighet en mulighet, ettersom hvit senere vil vinne tempo med angrep på dronningen og få hurtig utvikling. Etter at Fischer hadde avskrevet Kongegambiten, spilte han Lc4-varianten tre ganger med tre seiere som resultat.
Hvits vanligste trekk er imidlertid 3.Sf3 som utvikler springeren og hindrer ...Dh4+. Svart har da disse hovedmulighetene:
- 3...g5 er den klassiske fortsettelsen. Hvits mest populære fortsettelse er 4.h4, Kieseritzky-varianten. Men også 4.Lc4 er spillbart, og leder etter offisersofferet 4...g4 5.0-0 (Polerio-varianten, ofte feilaktig kalt Muzio-gambiten) til store forviklinger.
- 3...d6, Fischer-varianten, ble anbefalt av Bobby Fischer som en gjendrivelse av hele Kongegambiten i «A Bust to the King's Gambit». Svart planlegger å forsvare f-bonden med ...g5, men først etter å ha unngått Kieseritzky-varianten.
- 3...h6 er Becker-forsvaret, som i likhet med Fischer-varianten planlegger ...g5 uten å tillate Kieseritzky-varianten. Imidlertid er ...h6 antakelig mindre nyttig enn ...d6.
- 3...d5, Abbazia-forsvaret (også kjent som Den moderne varianten) er et forsøk på å gi tilbake bonden, mot å få fritt offisersspill.
- 3...Sf6 er Schallop-varianten, der en av svarts ideer er å møte 4.e5 med 4...Sh5, som forsvarer f4-bonden.
- 3...Se7, Bonch Osmolovsky-varianten planlegger et raskt ...d5 uten at svarts springer blir angrepet hvis hvit svarer e5.
Eidangerhalvøya
Eidangerhalvøya er en halvøy i Porsgrunn kommune i Telemark. Den er landfast i nord mot Porsgrunn by. I vest ligger Frierfjorden, og i øst Eidangerfjorden. I sørenden, ved Brevik by finnes to bruforbindelser over Frierfjorden til Bamble kommune og videre nedover Sørlandet. Dagens hovedforbindelse er E18 over Grenlandsbrua, mens den andre er over Breviksbrua (tidligere E18).
Boligbebyggelsen på Eidangerhalvøya er i dag så godt som sammenhengende fra Brevik i sør, via Heistad, Skjelsvik/Brattås og Hovet/Stridsklev i Eidanger, og inn til Porsgrunn sentrum.
1703 Barry
1703 Barry er en hovedbelteasteroide. Den ble oppdaget 2. september 1930 av Max Wolf ved Landessternwarte Heidelberg-Königstuhl i Heidelberg. Asteroide er oppkalt etter astronomen Roger Barry.
Legat (diplomati)
Legat er en tittel i diplomatiet, opprinnelig benyttet om hvilken som helst sendemann. Tittelen fikk etter hvert en mer spesifikk betydning og ble betegnelsen på en framstående diplomat. Wienerkongressen plasserte i 1815 i legater i første rangklasse, sammen med ambassadører og nuntier. Tittelen har vært mest brukt av Den hellige stol, og kalles der pavelig legat av forskjellig, spesifisert slag.
Referanser
Legat
Pontus De la Gardie
Pontus De la Gardie (født ca. 1520 i Caunes-Minervois i Languedoc i Frankrike, død 5. november 1585 i Narva som i dag er i Estland) var militær, friherre og riksråd. Han begynte sin militære karriere i fransk tjeneste, men havnet etterhvert i dansk tjeneste. Under den nordiske syvårskrigen ble han tatt til fange av svenskene i 1565. Han gikk da over i svensk tjeneste, og ble i 1571 friherre. Han giftet seg i 1580 med svenskekongens datter Sofia Johansdotter Gyllenhielm, og de var foreldre til Jacob De la Gardie.
Bakgrunn
Pontus De la Gardie var sønn til kjøpmannen Jacques Scoperier i Languedoc i Frankrike. Pontus De la Gardie ble som barn sendt i klosterskole, og ble antatt som munk. I tenårene fikk han undervisning innenfor krigskunst.
I fransk tjeneste
Sitt første felttog gjorde han under marskalk Brissac i Piemonte, og deltok deretter i flere av de europeiske stridighetene. I den skotske borgerkrigen i 1559 ble han sendt til Skottland av kong Henrik II av Frankrike for å støtte katolikkene. Oppdraget mislykkedes og i 1660 erklærte Skottland seg som et protestantisk land.
I dansk tjeneste
Under den nordiske syvårskrigen var De la Gardie satt til å forsvare Varberg festning, men den 28. august 1565 måtte man oppgi forsvaret da man ikke lenger kunne motstå de svenske angrepene.
I svensk tjeneste
Pontus De la Gardie fikk tilbud om å inngå i den svenske krigsmaskinen. I 1571 ble han friherre. Han gjorde tjeneste flere steder i Europa. Han førte de svenske forhandlingene med pave Gregorius XIII om vilkårene for den svenske kirkens gjenforening med katolisismen. Den 14. januar 1580 giftet han seg med svenskekongen datter Sofia Johansdotter Gyllenhielm.
Da krigen brøt ut mot Russland ble De la Gardie utnevnt til øverstkommanderende. Han ble sendt til Finland. Han tok Kexholm i 1580, og førte siden sine tropper over isen i Finskebukta fra Viborg til Ingermanland. Den 6. september 1581 tok han Narva. I løpet av kort tid hadde han okkupert store deler av Estland, og avstengt russerne fra Østersjøen. I 1582 ble De la Gardie øverstkommanderende for den svenske hæren. I 1583 ble De la Gardie utnevnt til svensk stattholder i Estland og Ingermanland.
Den 5. november 1585 omkom De la Gardie og 18 personer da båten deres kantret i Narvaelven.
Hans sarkofag ligger i Tallinns domkirke, Toomkirik, og sarkofagen er laget av den anerkjente kunstneren og arkitekten Arent Passer.
Bull Shoals-demningen
Bull Shoals-demningen  er en demning med vannkraftverk (tradisjonelt elvekraftverk) i Marion County, i nordvestre deler av delstaten Arkansas i USA. Anlegget demmer opp det meget store, kunstige reservoaret Bull Shoals Lake, og ligger ved en nordlig sideelv til Buffalo River som igjen renner sammen med White River. Kraftverket har en installert produksjonskapasitet på 340 MW, fordelt på åtte turbiner.
Depesje
En depesje (depeche), eller ambassadøranalyse, er en ambassadørs personlige politiske beretning til sitt lands utenriksminister. Depechen bør framstå som en lett leselig, konsentrert, upolemisk og overskuelig informasjon på et høyt analytisk nivå, som kan konkurrere med annen utenrikspolitisk analysevirksomhet. De temaene som behandles i en depeche, bør ha et bredere perspektiv enn det helt dagsaktuelle.
Bjørn Røse
Røse ble utdannet siviløkonom fra Norges Handelshøyskole i 1974. Han arbeidet i Oslo kommune fra 1989 til 2007, det siste året som kommunaldirektør i byrådsavdelingen for byutvikling. I 2007 ble han utnevnt til toll- og avgiftsdirektør for en periode på seks år. Han tok over etter Marit Wiig som hadde sittet i åtte år.
Røse fratrådte som tolldirektør i juli 2016 og ble innvilget permisjon frem til tiltredelse som spesialrådgiver i Finansdepartementet 1. februar 2017.
Paul Mangin
Paul Mangin var en belgisk turner.
Han deltok i det første VM som ble arrangert, i 1903, der han var med og vinne sølv i lagkonkurransen, bak Frankrike.
Han deltok også i neste VM, i 1905, der han var med og vant bronsemedalje. Også denne gangen vant Frankrike lag-gull, mens Nederland fikk sølv. I 1907 i Praha ble det igjen bronse i lagkonkurransen.
1704 Wachmann
1704 Wachmann er en hovedbelteasteroide. Den ble oppdaget 7. mars 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.
Georgica
Vergil var inspirert av Hesiods Arbeid og dager, både mht heksameterformen og emnet: arbeidet og jorden. I bok to legges vekten på åkerbruk og hagebruk, og redegjørelsen om dyrkingen av vindruer leder naturlig over til en skildring av Bacchuskulten. Her finnes også «Hyllest til våren», en av de mest kjente avsnittene. Under drøftingen av husdyrhold i bok tre berøres også seksualitet og forplantning.
Vergil skal ha etterlignet Nicander fra Kolofon, som Plinius den eldre siterte, som Cicero lovpriste, og hvis tapte epos Heteroeumena Ovid lånte fra til bruk i Metamorphoses. Vergil lånte også fra andre greske forfattere som Aratus og Aristoteles m.fl. Også Lucretius' De rerum natura har tjent som forbilde, også mht det epikureiske idéinnholdet.
Den innflytelsesrike epikureiske filosofen Philodemus fra Gadara (ca 110 - ca 30 f.Kr.) som bosatte seg i Napoli knyttes til folk som Vergil og Julius Cæsars svigerfar. Som sønn av en birøkter hadde Vergil gode forutsetninger for å skildre bienes liv, som han gjør i fjerde bok. Hans beskrivelse av livet i bikuben regnes som en allegori for den ideelle styreform.
I bok fire presenteres vi for en versjon av historien om Orfeus og Eurydike som avviker fra den greske, der Eurydike ble bitt av en slange mens hun og de andre nymfene danset barføtt i Lakonias skoger. Hos Vergil dør Eurydike av et slangebitt hun får da hun flykter fra birøkteren Aristeus som har antastet henne, og Vergil forteller historien fra hans perspektiv. I et forsøk på å avhjelpe hungersnøden som rammer jorden etter pikens død, brytes Aristeus med den gamle havguden Protevs inntil han får ut av ham hvorfor han er ramt av denne forbannelsen. Protevs forteller ham om Orfeus og Eurydike, og at Aristeus er skyld i deres ulykke. Derfra er handlingsforløpet som i Ovids versjon, og ender med døden for både Orfeus og Eurydike.
Den engelske botanikeren John Martyn (1699-1768), kjent for sin Historia Plantarum Rariorum, utga en oversettelse av Georgica i 1746.
Den norske utgaven av Georgica er oversatt av Egil Kraggerud.
Dardanelle-demningen
Dardanelle-demningen er en demning med vannkraftverk (tradisjonelt elvekraftverk) i Pope County, i nordvestre deler av delstaten Arkansas i USA. Anlegget ligger ved Arkansas River. Kraftverket har en installert produksjonskapasitet på 161 MW, fordelt på åtte turbiner.
Ottaviano Petrucci
Ottaviano dei Petrucci (1466–1539) var en italiensk boktrykker og musikkforlegger. Venezia var et viktig sentrum for europeisk boktrykking fra sent 1400-tall til slutten av 1500-tallet, og Petrucci var en viktig representant for denne geskjeften.
Liv og virke
Ottaviano Petrucci ble sannsynligvis utdannet i Urbino. Rundt år 1490 dro han til Venezia for å lære seg trykkekunsten og i 1498 fikk han tjue års enerett til trykking og publikasjon av polyfon musikk og orgel- og luttmusikk.
Petruccis Harmonice Musices Odhecaton (1501), en samling chansons, er et tidlig eksempel på typesetting av noter ved hjelp av bevegelige metalltyper. Den tredelte prosessen – notesystemet typesettes først, notene plasseres deretter omhyggelig oppå og trykkes i andre omgang mens ordene trykkes i en tredje runde – er svært fin og presis, og de senere verkene hans utmerker seg ved de hvite mensurnotenes kompleksitet og de små fontene han brukte.
Den siste boka Petrucci gav ut i Venezia er datert 27. mars 1509. 10. mai 1511 var han etablert som trykker i Fossombrone.
Petrucci var den første som trykte polyfon musikk ved hjelp av bevegelige typer, og han fikk dermed en stor betydning for musikkhistoriens videre forløp. Metoden hans ble snart videreutviklet av Pierre Attaingnant som lot enkeltnotenes typer inneholde en del av notesystemet slik at noter og system kunne trykkes i én omgang.
Petrucci publiserte en lang rekke verk av tidens høyest ansette komponister, eksempelvis Antoine Brumel og Josquin des Prez, Johannes Ockeghem og Jacob Obrecht. Han utgav også luttbøker, og her er det å se inkunabler som er særdeles høyt skattet for sin sjeldne kvalitet, ikke minst for en nøyaktighet som overtreffer også langt senere trykk.
Selv om den historiske betydningen av Petruccis typesettingsteknikk er udiskutabel, viste den seg å være uøkonomisk i konkurransen mot hovedkonkurrenten Andrea Antico som produserte musikktrykk ved hjelp av utskårne tretyper.
International Music Score Library Project endret i juli 2008 navnet på sin notesamling til Petrucci Music Library. British Museum har eksempler på Petruccis typesetting i sin samling.
Ayman Nour
Politisk bakgrunn
Ayman Nour er uteksaminert fra juridisk fakultet ved universitetet i El-Mansoura 1985 og har arbeidet som redaktør for avisen al-wafd helt til han begynte å engasjere seg i partiets politiske arbeid og ble nestleder. I 1995 ble han første gang innvalgt som medlem av parlamentet fra en av de største valgkretsene i hovedstaden (bab al-Sh'ariya) for Det nye al-Waft-partiet. Han er regnet som et av de yngste som har blitt valgt til den egyptiske nasjonalforsamlingen (maglis al-Sh'ab) gjennom to perioder.
Partiet al-Ghad
Nur meldte seg ut av al-Wafd i 2001. Partiet «al-Ghad» (morgendag) ble formelt godkjent av egyptiske myndigheter 27. oktober 2004. Etter å ha blitt etablert ble Nour valgt til president i partiet på deres første landsmøte noen få dager etter. Hans ry som uavhengig representant i parlamentet gjorde ham til partiets stjerne og en drivkraft bak organisasjonen. Nour kjempet hardt for å få tillatelse til å stifte partiet, søknaden ble avvist tre ganger før den til sist ble godkjent.
Kandidaturet ved presidentvalget 2005
I januar 2005 erklærte Nour sitt kandidatur mot sittende president Hosni Mubarak i Egypts første presidentvalg med flere kandidater. Mubarak søkte gjenvalg for en femte presidentperiode. Nour ble fratatt sin parlamentariske immunitet og arrestert 29. januar 2005. Han ble anklaget for å forfalske en advokatbevilling for å sikre opprettelsen av partiet al-Ghad. Nour avviste anklagene kategorisk.
Han ble fengslet i seks uker av egyptiske myndigheter, beskyldt for å ha forfalsket offentlige papirer som gjorde ham i stand til å få tillatelse til å stifte partiet. Arrestasjonen ble av mange internasjonale observatører sett på som en reaksjon på at han stilte som kandidat mot president Mubarak. Amerikanske myndigheter uttrykte bekymring for arrestasjonen av Nour. Han ble løslatt i april 2005 etter å ha betalt en bot på 10000 egyptiske pund.
Nour fikk det nest beste valgresultatet i presidentvalget 7. september 2005 med 7% av stemmene ifølge regjeringen og rundt 13% ifølge uavhengige observatører. Ingen internasjonale observatører fikk mulighet til å overvåke valgene.
Fengslet på nytt
24. desember 2005 ble Nour dømt til fem års fengselstraff. Nour har diabetes og er avhengig av insulin, et problem som førte til at han ble innlagt på sykehus før domsavsigelsen da han sultestreiket i protest mot arrestasjonen. Både amerikanske myndigheter og EU uttrykte bekymring for fengslingen av Nour, men opprettholdt gode diplomatiske forbindelser med Egypt. Han ble løslatt 18. februar 2009, offisielt av helsemessige årsaker.
Strid om partiledelse
Rett før domsavsigelsen ble det splittelse i partiet. En fløy ble ledet av Moussa Moustafa Moussa, den andre av Nours kone (senere fraskilte) Gameela Ismail. Striden om bruk av partinavnet og tilhørende symboler ble tatt for retten. Moussa fikk rettens medhold i mai 2011, og Ayman Nour søkte om registrering av et nytt parti «Ghad El-Thawra» (Revolusjonens morgendag). I valget 2011 fikk det nye partiet innvalgt 13 medlemmer.
I november 2012 deltok han i dannelsen av en «nasjonal redingsfront» ammen med Mohamed ElBaradei, Hamdine Sabahi og ʿAmr Mūsā. I 2013 erklærte han i møte med Mohammed Mursi at han ønsket å danne regjering. Da det ikke førte fram oppfordret han i juni 2013 til ikke-voldelig motstand mot Morsis regime. Etter statskuppet 3. juli 2013 tok han del i «den nasjonale koalisjonen for forsvar av legitimiteten», og erklærte at koalisjonen både besto av politikere som motsatte seg kuppet, tilhengere av Morsi, og motstandere av Morsi.
18. januar 2021 erklærte Ghad El-Thawra-partiet at de
Adrian Gunnell
Adrian Gunnell (født 24. august 1972) er en engelsk profesjonell snookerspiller.
Gunnell har flere ganger kommet til åttendedelsfinaler i rankingturneringer, men har tap alle gangene. Dette skjedde sist i Shanghai Masters i 2007 hvor han tapte for Dominic Dale, som til slutt vant turneringen. Gunnell gjorde seg bemerket da han i en treningskamp gjorde tre maksimum breaks i løpet av fire partier og er den eneste spilleren som har klart dette. Han har også gjort en maksimum break i en turnering, dette skjedde i Thailand Masters i 1999.
Nordlysplanetariet
Nordlysplanetariet ble åpnet i 1989 og er Norges største planetarium. Det første driftsselskapet gikk konkurs alt i 1991. I perioden 1991-2000 ble planetariet drevet av et selskap med Tromsø kommune, Universitetet i Tromsø og Troms Fylkes Dampskibsselskap AS som eiere, og med Statsbygg som eier av bygningen. I dag er det universitetet som eier bygningen og Nordnorsk vitensenter som står for driften.
Planetariet har en planetariumssal, Stjernesalen, som tar 90 personer. Kuppelen har en diameter på 12 meter.
Nate Dogg
Nathaniel Dwayne Hale (født 19. august 1969, død 15. mars 2011), profesjonelt kjent som Nate Dogg, var en amerikansk sanger og rapper. Han fikk anerkjennelse for å utføre gjestevokal på en rekke hit-rap-sanger mellom 1992 og 2007, og fikk kallenavnet «King of Hooks».
Hale begynte sin karriere på begynnelsen av 1990-årene som medlem av 213, en trio dannet i 1990 sammen med vennene hans Snoop Dogg og Warren G. Han medskrev og sang som gjestevokalist på Warren Gs hit-singel «Regulate» i 1994, som nådde nummer to på Billboard Hot 100 og singelen fungerte som en breakout-suksess for begge artistene. Nate Dogg ble raskt etter en fast del av hiphop-sjangeren på amerikas vestkyst, og arbeidet jevnlig med Dr. Dre, Snoop Dogg og Xzibit i 1990-årene; hans dype vokal ble ettertraktet for hooks, og han utvidet til å arbeide med et større utvalg artister i 2000-årene, slik som Eminem, 50 Cent, Fabolous, Mos Def og Ludacris. Som gjesteartist havnet Nate 16 ganger på BillBoard Hot 100, og nådde i 2003 nummer én via 50 Cents «21 Questions». Nate Dogg var også stort omtalt i Dr. Dres «The Next Episode» og Eminems «'Till I Collapse». I tillegg til gjestearbeidet, ga Nate Dogg ut tre studioalbum, samt en rekke med moderat suksessrike egne singler i 1990-årene.
I desember 2007 fikk Hale et hjerneslag, noe som svekket kroppens venstre side, mens kognisjonen og stemmen forble intakt. Flere måneder senere fikk han et nytt hjerneslag. Han døde i 2011 av hjertesvikt i en alder av 41 år.
Bakgrunn
Han begynte å synge som barn i New Hope Trinity, baptistkirkens kor i Clarksdale i Mississippi, hvor hans far (Daniel Lee Hale) var pastor. Som 16-åring sluttet han skolen i Long Beach og forlot hjemmet for å gå inn i United States Marine Corps, hvor han tjente i tre år før han ble avskjediget. I 1991 dannet Nate Dogg og fetteren Snoop Dogg sammen med vennen deres Warren G en gruppe som de kalte 213, men de ga ikke ut noe album sammen før i år 2004.
Diskografi
Han hadde et slag i 2007, og ga ikke ut musikk etter dette. Nate Dogg døde den 15. mars 2011.
Peder Christophersen Tønder
Peder Christophersen Tønder (født 8. september 1641 i Kristiansund, død 1. juni 1694 på Dønna) var en norsk amtmann og godseier. Etter teologi-studier i København var han tre år i Frankrike, før han 7. mai 1670 ble utnevnt til kongelig kommissær, commisarius, i Trondheim og i 1677 utnevnt til toller Nordenfjelds, med virke i samme by.
Gjennom giftermålet med Folchen Femmersdatter i 1678 ble han eier av Dønnesgodset som han året etter fikk omregulert til stamhus. Fra 1691 til sin død var han amtmann i Nordlandene og, i og med at Bodøgård var såpass forfallen, bosatt og regjerende på Dønnesgodset, frem til sin død. Den barnløse Tønder testamenterte sine eiendommer, som også omfattet flere gods lenger nord, til brorsønnene.
Hamlagrøvatnet
Hamlagrøvatnet er en innsjø i kommunene Voss og Kvam i Vestland. Den har et areal på 10,34 km², og er en av de største i Hordaland fylke.
Innsjøen er reguleringsmagasin for Kaldestad kraftverk i Bergsdalen og det overføres også vann fra Torfinnsvatnet, som naturlig har avløp til Vosso, samt en del mindre elver som ellers ville ha rent til Hardangerfjorden. Vannstanden reguleres i hovedsak med nedtapping, men det er en mindre tredemning ved utløpet. Reguleringshøyden er mellom 588 og 560 meter.
Fylkesvei 314 mellom Bulken og Dale går langs nordsiden av vannet.
Om øverste gården på Hamlagrø ble det sagt at så mange herreder grenset til området, at beboerne kunne stå i Bruvik herred og slå høy i Bulken herred, og om de siktet med haglen på viltet som sprang for livet i Samnanger herred, ramlet det ikke før det rakk inn i Voss herred.
Hamlagrøløpet, som strekker seg fra vannets nordside og vestover langs Fylkesvei 314, arrangeres årlig i oktober/november.
Se også
Hodnaberg kraftverk
Bakkeangrepsmerket
Bakkeangrepsmerket (Erdkampfabzeichen) er en tysk militær utmerkelse
Historie
Merket ble introdusert av Riksmarskalk Hermann Göring 31. mars 1942, og var tiltenkt Luftwaffe personell som deltok i bakkekamper under annen verdenskrig.
Design
Merket ble designet av Professor von Weech fra Berlin, og består av en oval ekekrans. I senter er en stormsky med et lyn, øverst en ørn med vingene utspredd og med et hakekors i klørne.
Kriterier
Merket ble tildelt Luftwaffe bakkestyrker som:
Klasser
11. november 1944 ble det innført nye merker for 25, 50, 75 og 100 angrep. Disse kom så sent i krigen, og er såpass ukjente, at det tviles på at de noengang ble utdelt.
City University London
City, offisielt City, University of London, er et universitet i London. Hovedbygningene ligger ved Northampton Square i Clerkenwell. Det er medlem av University of London.
Institusjonen ble grunnlagt i 1894 som Northampton Institute, med navn etter markien av Northampton som hadde donert campusområdet. De første studentene ble tatt inn to år etter. Opprettelsen skjedde under City of London Parochial Charities Act (1883), og det ble finansiert med veldedige gaver, skatter, lokale avgifter og an avgift på brennevin kjent som whisky money.
I begynnelsen var det bare kveldundervisning, men fra 1900 var det også dagkurs i ingeniørfag. Ni år senere begynte studentene å få bachelorgrader fra University of London, og foreleserne fikk sin godkjenning derfra. Dette førte til at institusjonen fikk høyskolestatus, og tok navnet Northampton Engineering College.
I 1957 kom en ny navneendring, til Northampton College of Advanced Technology, og en rekke nye studier kom til. Universitetsstatus og det nåværende navnet kom i 1966.
St Bartholomew's College of Nursing and Midwifery og Charterhouse College of Radiography ble innlemmet i 1995 og Inns of Court School of Law i 2005.
1. september 2016 ble City, University London medlem av University of London.
Lord Mayor of London er i kraft av sitt embete (ex officio) universitetets kansler, eller rektor.
Rangeringer
City, University of London ble rangert som nummer 41 av 126 britiske universiteter på Complete University Guides liste for 2016 og som nummer 37 av 119 britiske universiteter på The Guardians 2016-liste.
I QS World University Rankings for 2014 rangerte City, University of London som nummer 341 av verdens universiteter.
Anthocomus rufus
Anthocomus rufus (Herbst, 1784) er en bille i familiegruppen børstebiller. Den tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er utbredt, men ikke vanlig. Den er registret i Norge.
Utseende
Kroppen er 4-5 millimeter lang og har en grønnsvart farge, brystskjoldet er rødt på hver side. Dekkvingene kan være mørkere nesten svarte. Antenner og bein er nesten helt svarte. Antennene er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Hodet og brystskjoldet har en overflate med en fin mikrostruktur, uten punktur. Dekkvingene hos de nordiske artene er langstrakte og uten en oppstående behåring sammen med en finere liggende behåring. De har en fin, men noe utydelig punktert overflate og har i liten grad en fin mikroskulptur. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.
Levevis
De voksne (imago) treffes i juli og september, gjerne på blomster. Larvene skal angivelig leve i gangene fra treborende insekter, som barkebiller og tyvbiller og borebiller.
Shasta-demningen
Shasta-demningen  er en demning med vannkraftverk (tradisjonelt elvekraftverk) i Shasta County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 697 MW, fordelt på syv turbiner. Utbyggingen skjedde 1938–1945. Demningen er 1 050 m lang og 183 m høy.
Nordre Bjøllåvatnet
Nordre Bjøllåvatnet (lulesamisk: Bajep Ruovdajávrre) er en innsjø i Bjøllådalen i Saltdal kommune i Nordland. Innsjøen er kilde for Bjøllåga, som renner ut i Ranelva. Turistforeningshytta Bjellåvasstua ligger ved innsjøen langs den gamle telegraflinja over Saltfjellet.
MS «Tyrving» (2007)
MS «Tyrving» (tidligere MS «Strandafjord») er en katamaran bygget i 2002 for Torghatten Trafikkselskap. Båten er nå eid av Norled.
Intrapersonlig konflikt
En intrapersonlig konflikt er en indre konflikt mellom tanker og følelser i personen selv. Det kan være snakk om følelsesmessige konflikter, eller praktiske konflikter som å måtte velge mellom jobb og familie. Det kan f.eks handle om at du stiller for store krav til deg selv og ikke klarer oppfylle dem, med dette antar du neste gang at du vil mislykkes og det kan igjen føre til en intern usikkerhet om egne evner – dette kan føre deg i konflikt med omgivelsene og det er en kilde til frustrasjon hos individet. Det er dog i første omgang ikke en konflikt med andre, men en konflikt i deg selv om hva som er ditt reaksjonsmønster, dine forventninger osv.
Bevegelsessyke
Bevegelsessyke er en tilstand med kvalme og brekninger som oppstår på grunn av forskjell mellom forventede og faktiske bevegelser. Andre navn er kinesi,, reisesyke, bilsyke, sjøsyke, togsyke eller flysyke.
Sjøsyke brukes ofte som betegnelse for bevegelsessyke generelt og kan således også oppstå i andre sammenhenger enn på båt i sjøgang, for eksempel berg-og-dal-baner, bilkjøring, husking og andre bevegelsesintensive aktiviteter som akrobatikkflyging. Astronauter i vektløs tilstand kan få de samme symptomene som da kalles romsyke.
Ofte brukes betegnelsen reisesyke, men reisesyke brukes også av og til om «reisefeber», altså det at man er ivrig oppsatt på å reise.
Bilfilm
Bilfilm er en betegnelse på flere typer filmer som handler om biler og bilkjøring. Begrepet er ikke like vanlig i filmfaglig litteratur, men omfatter særlig sjangerfilm, det vil si spillefilm som følger en oppskrift eller har et tydelig sjangertema. Et fellestrekk for de fleste filmene som handler om biler, er ønsket om å underholde, imponere eller sjokkere publikum med raske kjøretøyer og ekstreme bilscener.
Bevegelsessyke
Bakgrunn
Tilstanden oppstår ved at hjernen oppfatter motstridende signaler fra balansenerven/ vestibularisorganet, kontakten med underlaget og inntrykk fra synsnerven.
Geitvatnet
Geitvatnet er en innsjø i Ballangen i Narvik kommune i Nordland.
Bilfilm
Bakgrunn og innhold
Profesjonelle, helaftens bilfilmer som er beregnet for kino- og hjemmefilmmarkedet, er oftest bygd opp som en komedie eller actionfilm der handlinga foregår i et utpreget bilmiljø eller bilkjøring spiller en dominerende rolle. Vanligvis inneholder disse filmene flere scener med forskjellig slags bilstunts og dramatiske, ofte langvarige biljakter. Mange spenningsfilmer med mye bevegelse inneholder biljakter, også om de ikke er typiske bilfilmer. Slik fartsdramatikk viser ofte i tillegg andre kjøretøyer, som motorsykler, tog, helikoptre, båter og fly.
Bevegelsessyke
Symptomer
Tilstanden gir kaldsvetting, kvalme, ubehag og oppkast. Symptomene rammer de fleste i mer eller mindre grad, med en del forskjell fra person til person. Tilstanden kan komme på kort tid, under ett minutt ved bevegelser som personen ikke har full oversikt over. Plagene går ofte over etter en kort stund (10-15 minutter) etter at bevegelsene er over. En enkelt person kan med trening venne seg til å tåle bevegelsene bedre og unngå plagene ved bevegelsessyke.
Behandling
Bevegelsessyke blir ofte behandlet forebyggende med reisesyketabletter (antihistaminer) like før bevegelsene starter. Mange av disse gir søvnighet og bør ikke kombineres med bilkjøring, e.l. Meclozin hydroklorid (Postafen) kan kjøpes reseptfritt på apotek mot bevegelsesyke.
Bilfilm
Bakgrunn og innhold
Bruk av bil som viktig handlingselement i filmer har siden vært et særlig kjennetegn på amerikansk underholdningsfilm rettet mot unge mennesker. Grunnene kan være flere. Bilen og privatbilismen representerer både den amerikanske drømmen om frihet så vel som det travle og moderne forbruker- og storbysamfunnet, et motiv som passet godt til et nytt massemedium og ungdommens blikk framover. En like viktig grunn er bilkjøring som dramaturgisk virkemiddel. Raske biler er et slående symbol på modernitet, på fart, bevegelse, kraft og dynamikk. De er samtidig visuelt spennende gjengitt som levende bilder. Biler egner seg derfor svært godt til actionfylt filmdramatikk i høyt tempo. Dessuten har mange, særlig unge gutter, stor fascinasjon for motorer og teknikk generelt, og kraftige biler spesielt, både som kjøre- og leketøy. Dette ser en også i barnefilmer. I dag er det derfor få actionfilmer med handling fra moderne tid som ikke inneholder en eller flere biljakter. Slike scener er gjerne en del av et dramatisk høydepunkt i fortellingen.
Bevegelsessyke
Behandling
Et gammel sjømannstips er å feste blikket til noe som er stillestående, for eksempel horisonten eller å studere en stillestående pendel. Hvis personen greier å holde rede på hva som er opp, og hvilken retning han skal mot, eller en annen retning, vil han tåle bevegelsene bedre. Tilstanden kan forverres ved å se ned, for eksempel å lese i en bok.
Bilfilm
Bakgrunn og innhold
Spektakulære bilscener er imidlertid dyre innslag i en filmproduksjon dersom de skal lages godt. Manus kan kreve presisjonskjøring i høye hastigheter, voldsomme kollisjoner, kanskje mellom flere biler, bilbranner og eksplosjoner. Troverdige og omfattende actionsekvenser med biler er derfor forbeholdt de mest rutinerte produksjonseslskapene. Samtidig blir det lagd mange amerikanske B- og C-filmer med lave produksjonsbudsjetter som nesten utelukkende baserer seg på effektene av vill bilkjøring og et stort forbruk av biler som ødelegges.
Sjangerfilm, det vil si skrekkfilmer, romantiske komedier og tilsvarende oppskriftsfilm, har med noen unntak ikke vært vanlig i norsk filmtradisjon. Det samme gjelder for filmer om og med biler. Bilscener er kostbare og vanskelig å få til, og innslagene kan oppleves som unaturlige og påtatte for norske forhold. Likevel kan en finne eksempler på bildramatikk også i norske filmer.
Eksempler
Filmer som handler om biler, kan vise fartsfylt kappkjøring, spesielle enkeltbiler eller et mandig bilmiljø, og omfatter spenning, komedie og drama. Betegnelsen bilfilm brukes vanligvis mest om actionfilmene.
Amatørfilmer
Bilfilmer som enkeltpersoner eller vennegjenger lager på hobbybasis som korte hjemmevideoer, bærer preg av amatørfilm og ekte virkelighet. De filmes med et enkelt videokamera, ofte på en mobiltelefon, og består av korte filmopptak av biler som utfører stunts, kjører fort, akselerer, spinner og så videre. De inneholder ellers ingen underliggende fortelling, og varer ofte fra ett til ti minutter. Filmene blir publisert via YouTube og andre nettsider eller filmarkiver på nettet. Når aktivitetene er ulovlige, for eksempel ved kappkjøring på offentlig vei, forsøker personene bak filmen å være anonyme.
«Duguay-Trouin»
«Duguay-Trouin» har vært brukt som navn på flere franske krigsskip.
Gerardus Johannes Petrus Josephus Bolland
Gerardus Johannes Petrus Josephus Bolland (født 1854, død 1922) var en nederlandsk filosof som virket i Leiden. Bolland tilhørte en radikal krets av nederlandske teologer og filosofer som på slutten av 1800-tallet og begynnelsen av 1900-tallet bestred autensiteten av Paulus' brev i Det nye testamente.
Bakgrunn og yrkesliv
Bolland kom fra en enkel, katolsk familie. Hans første yrke var som skolelærer. Først arbeidet han i Katwijk aan Zee og så som engelsk- og tysklærer i Batavia i Nederlandsk India.
I 1896 ble han professor i filosofi ved Universitetet i Leiden.
Bolland var ekspert på den tyske idealisme, særlig på Eduard von Hartmanns og Georg Wilhelm Friedrich Hegels verker. Han bidro til en ny interesse for Hegel i Nederland. Han hadde i sine verker en omgang med det nederlandske språk som fikk blant andre lingvisten J.A. Dèr Mouw til å komme med skarp kritikk.
Oppfatninger om kristendommen
I denne og i andre sammenhenger oppviste han en betydelig morvilje mot det jødiske. En statue av ham ble fjernet fra det nederlandske parlament i 2003 etter at parlamentarikeren Ronald van Raak fremmet en klage mot plasseringen av statuen, under henvisning til Bollands antisemittisme.
Bolland beskrev seg selv som «mystiker» som «den desperat skeptisk agnostiker». Skjønt han var kritisk til kristendommen og presteskapet, var han en religiøs person.
Bollands medrivende og eksentriske personlighet sies å ha gitt ham mange fiender, men også en del trofaste tilhengere, blant andre Gustaaf Adolf van den Bergh van Eysinga (1874–1957).
Etter sin død dannet høyrehegelienere Bolland-foreningen (Bolland Genootschap).
Carl Schuhmann
Carl Schuhmann (født 12. mai 1869 i Berlin, død 24. mars 1946) var en tysk idrettsutøver.
Schuhmann vant fire olympiske mestertitler i Athen 1896 under de første olympiske lekene i moderne tid. Han vant brytekonkurransen og tre titler i turn; hopp, skranke lagkonkurranse og svingstang lagkonkurranse. Han kom på fjerdeplass i vektløfting og deltok også i flere friidrettsøvelser, lengdehopp, tresteg og kulestøt.
Sympati
Sympati (fra latinsk sympatha, fra Gresk: συμπάθεια oversatt som sympatheia) er egenskapen å vise følelser som følge av en annen persons følelser, eller som en følge av en annen persons lidelse. F.eks hvis en person er lei seg så kan en vise sympati ved å selv bli lei seg eller vise medfølelse.
Dermed er det mulig å være:
Sympati er en emosjonell samhørighetsfølelse, det som påvirker den ene påvirker på tilsvarende vis den andre. Medlidenhet er et synonym for sympati. Sympati må utvikles fra empati. Empati, som er viktig i utviklingen av en moralsk sans, er evnen til å forestille seg selv i andres situasjon og forstå andres følelser, ønsker, idéer, motiver og handlinger.
1705 Tapio
1705 Tapio er en hovedbelteasteroide. Den ble oppdaget 29. september 1941 av Liisi Oterma i Åbo. Asteroiden er oppkalt etter skogsguden Tapio i det finske nasjonaleposet Kalevala.
Seán Connolly
Seán Connolly (død 24. april 1916) var en irsk republikaner som deltok og falt i påskeopprøret i 1916.
Connolly hadde kommandoen over en enhet fra Irish Citizen Army som ble sendt for å angripe Dublin Castle, setet for den britiske administrasjonen i Irland. Slottet var bare voktet av en liten garnison, men dette kjente ikke opprørerne til.
Opprørerne skjøt en politimann utenfor slottet, men ble så møtt av skarpskytterild. Dersom de har kjent til at det var svært få soldater der kunne de ha lykkes i å ta kontroll over slottet, men da Connolly og flere falt under den britiske ildgivningen trakk de seg tilbake og tok i stedet Dublin City Hall.
Connolly regnes som den første som falt under påskeopprøret.
Blodørn
Blodørn er et rituale omtalt i sagaer fra 1100-1300-tallet, der det fortelles at man i vikingetiden drepte fiender ved «å riste blodørn», slik at offerets rygg ble skåret løs fra ryggsøylen, og lungene trukket ut og brettet til side likesom ørnevinger. Denne henrettelsesmetoden ble ansett som vanærende.
Det er usikkert om det finnes historisk belegg for ritualet. Det kan bero på en senere misforståelse av et skaldevers om å gi ørnene føde, ettersom man den gangen oppfattet ørnen som en åtselfugl som gikk løs på de døde som lå tilbake på slagmarken.
Verselinjen som ga opphav til begrepet
Verselinjen er diktet av Sigvat Tordsson som en del af Knútsdrápa til ære for Knud den store. Det er forfattet på den kryptiske, nærmest rebusaktige måten som var så høyt verdsatt blant vikingene. Slik var den aktuelle verselinjen på norrønt:
Oversatt ord for ord til moderne norsk blir det:
En moderne oversettelse gjengis de fleste steder slik:
Men tar man hensyn til verselinjens grammatikalske oppbygning, blir korrekt oversettelse til moderne norsk slik:
Den angelsaksiske krønike beretter at kong Ælla 2. av Northumbria falt ved York i 867. Sigvats vers reduserer den falne kongen ytterligere - han ble liggende på slagmarken, bare et åtsel til fortæring for åtselfugler – som man den gang tok ørnen for å være. Men skalden sier ingenting om at Ivar Beinlause skar i kong Ællas rygg eller overhodet foretok seg noe med den døde, mens det i Tætten om Ragnars sønner (Þáttr af Ragnars sonum) står: «De sørget for å skjære en blodørn over Ællas rygg, og kuttet vekk alle ribbeina fra ryggsøyla, og deretter trakk de ut lungene hans.»
Motstridende kildeopplysninger
I forvansket oversettelse ga verselinjen likevel opphav til en tro på et rituale som gjengis flere steder. Som offer for blodørn-ritualet regnes to av 800-tallets historiske skikkelser, nemlig kong Ælla 2. av Northumbria (omtalt av Saxo i Gesta Danorum, i Ragnar Lodbroks saga og i Þáttr af Ragnars sonum) og Harald Hårfagres sønn Halvdan Hålegg (i Harald Hårfagres saga og i Orkneyinga saga). Allerede i 1645 påpekte Stephanus Johannes Stephanius i Notæ uberiores in Historiam Danicam Saxonis Grammatici, at ritualet ble beskrevet helt ulikt i de forskjellige kildene. Saxo og forfatteren av Lodbroks saga skriver at der risses et bilde av en ørn på Ællas rygg. Saxo forteller videre at det ble helt salt i såret – motsatt Lodbroks saga, der bildets konturer trekkes opp med blod fra offeret. Orkneyinga saga beskriver noe helt tredje, nemlig at ribbein og lunger rives ut, ment som et offer til Odin - mens Snorre beskriver hendelsen, men uten noen omtale av Odin. Þáttr af Ragnars sonum gir den mest utførlige og sensasjonelle beskrivelsen av ritualet, men er notorisk utroverdig som kilde.
Historien om blodørnens rituale hører trolig til den demoniseringen av den hedenske fortid som ble moderne i tidlig middelalder, slik som historien om Alboin som ble sagt å bruke sin svigerfars hodeskalle som drikkebeger.
Diplopi
Diplopia, i alminnelig tale omtalt som dobbeltsyn, er en tilstand hvor objekter i synsfeltet oppfattes dobbelt. Objektene kan være forskutt horisontalt, vertikalt eller diagonalt. Diplopi kan oppstå som følge av en rekke sykdommer i øyet, synsbanene og sentralnervesystemet.
Binocular diplopia
Binocular diplopia er dobbelsyn som fremkommer ved at øynene ikke treffer samme punkt som ved Esotropia der øynene peker mot hverandre og Exotropia der øynene peker fra hverandre. I dagligtale omtalles dette som å skjele. I slike tilfeller der fovea, «skarpsynet», i det ene øye er rettet mot det ønskede objektet og fovea i det andre øyet er rettet mot noe annet, mer eller mindre til siden, vil pasienten kunne oppfatte dette som to bilder.
Monocular diplopia
I mer sjeldene tilfeller kan en også opplevde dobbelsyn selv i ett enkelt øye – monocular diplopia, «enøyet dobbeltsyn», eller der pasienten opplever en rekke bilder som flyter i hverandre – monocular polyopia, «enøyet multisyn».
Uldalen
Uldalen ligger som en sidedal til Gudbrandsdalen i Sel kommune, og den strekker seg til Mysusæter like utenfor Rondane nasjonalpark. Elven Ula går gjennom dalen, og i dalen ligger også naturfenomenet Kvitskriuprestan – en samling høye jordpyramider i lys nesten hvit morene, fri for leire og kalk.
I 1944 ble det gjort et funn av en kinntann til en mammut i Uldalen.
Patina
Kjemisk snakker vi om irring (kobber, bronse, messing) eller anløping (sølv). Ofte blir patinering gjort som en del av kunstverket, gjerne for å beskytte mot andre og mindre ønskelige prosesser, som med tiden kan forandre overflatestrukturen. Dette gjelder blant annet den spesielle overflaten på skytevåpen som skal forhindre angrep av gravrust.
Malerier, trykk og tegninger vil med tiden vise tegn til endring. De kan gulne, bli grålige, brunere eller overflaten sprekker opp (krakelering) og i verste fall begynne å smuldre vekk.
Den vanligste patinaen er den som fremkalles på statuer av bronse. Den er grønnlig og er et karbonat av kobber, frambragt ved oksidering. Samme irret finner vi på alle kobberholdige legeringer, foruten på rent kobber.
Det eksisterer en rekke produkter som kan starte og vedlikeholde patina, foruten andre som fjerner og eventuelt beskytter uten å vise igjen. Metallpuss av forskjellig slag er eksempler på det siste. Mange kunstverk er bevisst patinert for å tilføre og holde på en bestemt tilstand. Slik sett kan sluttfernissering av et maleri sees på som begynnelsen på en styrt patineringsprosess.
En del av arbeidet for en kunstkonservator består i å fjerne for mye patina og beskytte kunstverket slik at prosessen blir trukket ut i tid.
En form for patinering finnes i støpejernsgryter og -panner, der jernet er så porøst at det trekker til seg smaksstoffer fra det som ble laget. Det hevdes at det i enkelte italienske familier er blitt arvefeider og langvarig uvennskap på grunn av «gryta hennar mor» som er blitt brukt til sauser i generasjoner.
Wichita
Wichita er den største byen i delstaten Kansas med en befolkning på 353 824 i 2004. Den er sete for Sedgwick County, og med forsteder er befolkningen på 582 781. Byen ligger noe sør i delstaten, ved Arkansaselven. Byen ble stiftet i 1870.
Byen har betydelig flyproduksjon, for eksempel har flyfabrikanten Cessna hovedkvarter i Wichita. McConnell Air Force Base ligger også i byen.
Patina
Falsknere har i alle år utviklet metoder som kan akselerere patineringen. Ett av deres hjelpemidler er potetmugg.
Wichita
Utenfor byen ligger Wichita Dwight D. Eisenhower nasjonale lufthavn.
I Wichita er dårlig behandling av svigermoren lovlig grunn til skilsmisse.
Gustaaf Adolf van den Bergh van Eysinga
Gustaaf Adolf van den Bergh van Eysinga (født 1874, død 1957) var en nederlandsk teolog, som bl.a. virket som prest i Den nederlandske reformerte kirke. Han var professor ved universitetet i Amsterdam fra 1935 til 1944 og utga en lang rekke artikler og bøker om tidlig kristen litteratur. Van den Bergh van Eysinga tilhørte en radikal krets av nederlandske teologer og filosofer som på slutten av 1800-tallet og begynnelsen av 1900-tallet delte det syn at ingen av Paulus' brev i Det nye testamente er autentiske.
Van den Bergh van Eysinga var sannsynligvis den første bibelforsker som innså betydningen av Alexandria og de filosofiske og gnostiske bevegelser som eksisterte der. Han mente at kristendommen ikke hadde i sitt utspring i et menneske av kjøtt og blod (Jesus), men en antikk frelsermyte. I de fleste av arbeidene sine forsøker han å forklare hvordan denne mytiske frelseren ble omtolket til en historisk person.
Colgate-demningen
Colgate-demningen er en demning med vannkraftverk (tradisjonelt elvekraftverk) i Yuba County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 315 MW, fordelt på to turbiner.
Anders Bergsaker
Anders Mathisen Bergsaker (født 31. oktober 1984) er en norsk politiker (V). Han er født i Porsgrunn i Telemark mens faren jobbet som dommer i Skien, men vokste opp i Bærum. Han er styremedlem i Oslo Venstre. Han var generalsekretær i Unge Venstre fra 2010 til 2012.
Bergsaker har tidligere verv i Unge Venstre som inkluderer leder i Oslo Unge Venstre (2007–2009) og organisasjonssekretær i (2010). Han var 1. vara til Finanskomiteen i Oslo kommune fra 2011-2015. Han har også hatt flere verv i Europeisk Ungdom.
Storvatnet (Råndalen i Narvik)
Storvatnet (nordsamisk: Ránujávri) er en innsjø i Narvik kommune i Nordland.
Periodisk kjøretøykontroll
Norge
I Norge må periodisk kjøretøykontroll (PKK) gjøres hvert annet år på biler opp til og med 3 500 kg totalvekt fra fjerde år etter at bilen første gang ble registrert. For biler med tyngre enn 3500kg totalvekt kreves årlig sjekk fra og med to år etter at den ble registrert. Kontrollen utføres av bilverksteder som Statens vegvesen har godkjent for å foreta slik kontroll og rapporteres til det sentrale kjøretøyregisteret. Kontrollen kan også foretas av Norges Automobil-Forbund (NAF). Biler som er registrert før 1960 er ikke pålagt PKK.
Klage på periodiske kjøretøykontroller/kontrollorgan
Dersom kjøretøyeier er uenig eller betviler kontrollorganets vurdering av kjøretøyet kan kjøretøyeier klage på kontrollresultatet. Klagen må fremsettes til Statens vegvesen. Det er Tilsynsseksjonen i Statens vegvesen som behandler klager på periodiske kjøretøykontroller. Resultatet av periodisk kjørekontroll er et enkeltvedtak i forvaltningslovens forstand. Dette innebærer at kjøretøyeier er part i saken og således har partsrettigheter i samsvar med forvaltningsloven. Statens vegvesen er med andre ord bundet av forvaltningslovens regler om forsvarlig saksbehandling.
Dersom en kjøretøyeier ønsker å klage på en periodisk kjøretøykontroll, kan en klage på hele kontrollen. Statens vegvesen kan da foreta en ny periodisk kjøretøykontroll, og det resultatet som Statens vegvesen kommer frem til, vil være det gjeldende. En kan også påklage ett kontrollpunkt. Statens vegvesen vil da kun kontrollere det ene punktet.